### Opstillingsgrundlag for Karl magnus bidstrup

### Hvem:

36 år gammel. Gymnasielærer i historie og filosofi ved Nyborg Gymnasium. Far til Aksel og Johanne. Bor i Åbyskov uden for Svendborg. Forældrerepræsentant på Skårup skole.

Nuværende medlem af Svendborg kommunalbestyrelse for Alternativet. Næstformand i udvalget for børn og unge, samt medlem af udvalget for beskæftigelse og integration. Bestyrelsesmedlem af CSV Sydfyn, samt repræsentantskabet i Vand&Affald.

Tidligere medlem af bestyrelsen for storkreds Fyn, politisk forum, forperson for lokalafdeling Svendborg, folketingskandidat til FV15, og (i sagens natur) kandidat til KV17.

### hvad:

Jeg ønsker at stille op som kandidat til FV18/19, da jeg ved at det kræver en holdindsats at skrabe stemmer sammen til et mandat. Jeg vil tilbyde at føre en valgkamp i mit lokalområde for at få aktiveret de mange alternative stemmer som findes her på Sydfyn.

Jeg vil stille mine ressourcer til rådighed i den udstrækning det kan harmonere med mit byråds- og civile arbejde. Herunder valgplakater samt virtuelle- og fysiske netværk.

### Hvorfor:

 Jeg stiller op af samme årsag som alle de andre gange: De nuværende politiske partier og systemer har vist sig fodslæbende i forhold til at løse de tre kriser vores parti forsøger at imødegå, nemlig klimakrisen, empatikrisen og den økonomiske krise. Så alle gode kræfter må forene sig og gøre alt hvad de kan for at ændre på dette. Også selvom det giver knubs på vejen.

/Karl Magnus Bidstrup